da en da nl ca da da de es da da da da da da da da da sv nb da da da da nb nb da fr en da da sv en da da da da da en da da fr da da da da da da de da da da it da da da da da da da da da nl da en da da es nl da
Brødrene Dahl vinder Lærepladsprisen 2022 | DI - Dansk Industri
16.8.2022 10:24:04 CEST | DI - Dansk Industri
Kun attraktive lærepladser kan sikre nok dygtige medarbejdere i fremtiden. Sådan er holdningen hos storgrossisten i Randers, Brødrene Dahl, der pt. har tyve lærlinge, som dermed udgør 15 procent af hele arbejdsstyrken. Virksomheden modtager nu Lærepladsprisen 2022 for DI Randers-Norddjurs.
Der bliver taget godt af lærlingene hos Brødrene Dahl i Randers både fagligt og socialt. Fagligt har virksomheden blandt andet bygget et ekstra forløb på uddannelsen, hvor lærlingene gennem fem dage kommer gennem fem forskellige funktioner: Strategi, support, køre med en chauffør, en dag i salg og besøg hos en leverandør. På den måde får de et godt kendskab til de forskellige funktioner, der hænger sammen med arbejdet på lageret.
Socialt holdes der årligt et arrangement, som lærlingene selv planlægger og gennemfører. Lærlingene inviteres til sociale arrangementer i fritiden på lige fod med resten af de ansatte på virksomheden, og at de med det samme er med i virksomhedens kantineordning. Lærlingene skal føle, at de er med i én stor familie. Og for at sikre det har virksomheden et 13 mand stort mentorkorps, som er dedikerede til en god modtagelse og onboarding af nye lærlinge. Mentorkorpset bliver løbende uddannet, så de på bedste vis kan tage sig af lærlingene, hvoraf nogle af dem slås med angst og depressioner.
Samlet set står virksomheden for så god en lærlingeindsats, at den nu får DI’s Lærepladspris 2022 for DI Randers-Norddjurs.
Han er med til at overrække prisen sammen med borgmester for Randers Kommune Torben Hansen.
- Vi er nødt til at holde fokus på, at der er for få unge, der direkte efter grundskolen ser det som en mulighed at tage en erhvervsuddannelse. Så det gælder derfor om at åbne flere unges øjne for, at en erhvervsuddannelse er et godt karrierevalg. Og det er en god læreplads som her hos Brødrene Dahl med til at fremme, siger borgmester Torben Hansen.
Og det er en stolt logistikdirektør Lasse Halliday, der på virksomhedens vegne tager imod prisen.
- Vi har en kæmpestor interesse i løbende at kunne sikre os de rette medarbejdere i fremtiden. Og det kan vi kun ved at være et godt lærested, hvor tilstrækkeligt mange lærlinge ønsker at søge ind til os, siger Lasse Halliday hos Brødrene Dahl.
VVS-grossisten Brødrene Dahl er en del af den franske koncern Saint-Gobain.
Fra logistikcentret i Randers sender firmaet 16.000 varer afsted i døgnet.
Firmaet har 123 fastansatte i Randers og 200 på landsplan.
Pressen er velkommen til prisoverrækkelsen:
Onsdag den 17. august Kl. 13
Fakta om Lærepladsprisen 2022
DI uddeler Lærepladsprisen for at anerkende virksomhedernes indsats med at løfte en vigtig opgave for vores samfund. De knokler nemlig for at give unge og voksne en fremtid med perspektiv i. Det når desværre sjældent spaltepladserne, eller går viralt på de sociale medier. Men det burde det, for manglen på faglærte er der nu og vil vokse fremover, fordi færre har gennemført en erhvervsuddannelse, samtidigt med at store årgange af faglærte går på pension.
For yderligere information kontakt regionalforeningskonsulent i DI Randers-Norddjurs, Gordon Trier Holm, på tlf.: 2949 4606 og mail: gth@di.dk eller pressekoordinator i DI, Lars Bøgeskov, på tlf. 2236 3138 og mail: larb@di.dk
Logistikdirektør Lasse Halliday, Brødrene Dahl, Tlf: 48786424/30108925, mail: lasse.halliday@saint-gobain.com
Formand Per Hastrup, Adm. direktør på Prodan A/S på mobil: 4016 8332 og mail: pha@prodan.dk
Information om DI - Dansk Industri
DI - Dansk Industri
H. C. Andersens Boulevard 18
Vi arbejder for et åbent og velstående samfund i vækst og balance. Med det udgangspunkt skal Danmark være verdens mest attraktive land for virksomheder at arbejde i og ud fra. Når virksomheder i Danmark vinder, vinder hele Danmark.
DI hjælper hver dag virksomheder i Danmark med at vinde. Vi hjælper på udenlandske markeder, ved politiske forbedringer og med service og kompetencer, der øger konkurrenceevnen i hver enkelt medlemsvirksomhed.
Følg pressemeddelelser fra DI - Dansk Industri
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DI - Dansk Industri
DI om 2030-plan: Uambitiøst at reservere hele råderummet til en større offentlig sektor30.9.2022 09:04:08 CEST | Pressemeddelelse
Regeringens 2030-plan vil reservere det sparsomme råderum på at udvide den offentlige sektor, og selvom regeringen også tager skridt i retning af at udvide råderummet og beskæftigelsen, er det slet ikke nok, lyder det fra Dansk Industri
Kamstrup scorer DI Prisen 202227.9.2022 18:26:02 CEST | Pressemeddelelse
På DIs Topmøde i Royal Arena i København blev DI Prisen i eftermiddag overrakt af H.K.H. Kronprinsessen til Kamstrup A/S. Skanderborg-virksomheden vinder på en unik overvågningsløsning til vandledninger i jorden, der sparer energi og vand.
DI: Her er vejen til 100 pct. grøn energi i 203027.9.2022 14:15:00 CEST | Pressemeddelelse
Danmark og resten af verden oplever den værste energikrise i nyere tid. Løsningen findes i den grønne omstilling, og derfor kommer DI med 26 initiativer til, hvordan vi kan bruge vores energi mere effektivt, løsrive os fra naturgas allerede i 2027 og få 100 pct. grøn energi i 2030.
DI: Virksomheder i fuld gang med grøn omstilling mangler lige nu 10.000 medarbejdere27.9.2022 13:47:34 CEST | Pressemeddelelse
Krisen har fået mange virksomheder til at sætte ekstra skub på den grønne omstilling, men trods krig og inflation kæmper de stadig med at få den nødvendige arbejdskraft, viser en ny analyse fra Dansk Industri
Nye ansigter i DI’s hovedbestyrelse og forretningsudvalg27.9.2022 12:28:14 CEST | Pressemeddelelse
Landets største erhvervsorganisation Dansk Industri har holdt ordinær generalforsamling tirsdag, og i den forbindelse er der sammensat en ny hovedbestyrelse. Efterfølgende konstituerede hovedbestyrelsen sig med et nyt forretningsudvalg. Dermed er DI’s valgte ledelse for 2022/23 på plads.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022